عبد اللہ بن عبد الرحمن سراج

عبد الله بن عبد الرحمن سراج ایک عرب سیاست دان اور عالم دین جو مملکت حجاز اور بعد میں امارت شرق اردن دونوں جگہ وزیر اعظم سمیت مختلف عہدوں پر فائر رہے۔ مکہ میں 1876ء میں پیدا ہوئے اور دینی تعلیم مدرسہ صولتیہ اور بعد میں جامعہ الازہر قاہرہ میں حاصل کی۔ 1907ء میں انہیں شریف علی عبد اللہ کی طرف سے مکہ میں احناف کا مفتی مقرر کیا گیا۔ عبد اللہ سراج کو 1908ء میں عثمانی پارلیمان میں مکہ کی نمائندگی کے لیے منتخب کیا گیا۔ لیکن انھوں نے اس عہد پر ایک دن بھی کام نہیں کیا اور استعفا دے دیا۔ بعد میں شریف مکہ نے 1916ء میں سلطنت عثمانیہ سے آزادی کا اعلان کر دیا اور عبد اللہ سراج کو حجاز کی حکومت کا نائب وزیر اعظم اور منصف اعلیٰ مقرر کیا۔ عبد اللہ سراج نے 1918ء تک امیر علی بن حسین حجازی کی جگہ قائم مقام وزیر اعظم کے طور پر خدمات انجام دیں۔ 1924ء میں حسین کے تخت سے سبکدوش ہونے کے بعد، سراج علی کے مختصر دور حکومت کے دوران میں سب سے زیادہ عرصہ وزیر اعظم کے عہدے پر فائز رہے، سعودی سلطنت نجد کے سامنے بادشاہت کے ہتھیار ڈالنے کے ساتھ 1925ء میں خاتمہ ہوا۔ اس کے بعد انھوں نے اردن ہجرت کی، وہاں پر عبداللہ اول بن حسین کے ماتحت 1931 تا 1933 تک وزیر اعظم رہے بیک وقت متعدد محکموں کا انعقاد کرتے ہوئے وزیر خزانہ، وزارت داخلہاور اس کے ساتھ ساتھ منصف اعلیٰ کے عہدے پر خدمات سر انجام دیں۔

حوالہ جات 

1870ء کی دہائی کی پیدائشیں
1949ء کی وفیات
احناف
اردن کے وزرائے اعظم
اردن کے وزرائے خزانہ
اردنی منصفین
مفتیان مکہ
مکی شخصیات